Meg Bateman
Tha Vivienne Mairead 'Meg' Bateman (13 an Giblean 1959) na bana-bhàrd is neach-acadaimigeach.

Rugadh Bateman ann an Dùn Èideann. Rinn i ceum na Ceiltis aig Oilthigh Obar Dheathain is chrìochnaich i ollamhachd air bàrdachd chreidmheach Ghàidhlig. An uair sin, theagaisg i aig Oilthigh Dhùn Èideann is Oilthigh Obar Dheathain. Nochd a cuid bàrdachd ann an iomadh duanaire, mar eisimpleir Other Tongues (1990) agus Twenty of the Best (1990). Tha i air eadar-theangachadh bàrdachd Gàidhlig ann am Beurla ann an Anthology of Scottish Women Poets (1991) agus Creachadh na Clàrsaiche (1993). Chaidh a' chiad chruinneachadh le tionndaidhean Beurla aice fhoillseachadh ann an 1997, Aotramachd is dàin eile, a' dèiligeadh ri breòiteachd a' ghaoil is dhàimhean daonna. Tha i ag obair mar òraidiche aig Sabhal Mòr Ostaig anns an Eilean Sgitheanach agus mar phrìomh òraidiche urramach aig Oilthigh Chill Rìmhinn.  Bhuilich Oilthigh na Gàidhealtachd an tiotal “proifeasair” oirre ann an 2015.

Bàrdachd 
 1990. Orain Ghaoil
 1997. Aotromachd agus Dàin Eile
 2007. Soirbheas
 2013. Transparencies

Sgeulachdan Goirid 
 2011. Chanadh Gun Do Chuir i Às Dha ann an SAORSA: sgeulachdan goirid Ùr-Sgeul Inbhir Nis: CLÀR, Ùr-Sgeul, 2011, dd.141-144.

Artaigilean Sgoilearach ann am Beurla
 Bateman, Meg 'The Bard and the Birlinn' ann an Camille Dressler & D. W. Stiùbhart (deas.) Alexander MacDonald: Bard of the Gaelic Enlightenment / Alasdair Mac Mhaighstir Alasdair: Bàrd an t-Soillearachaidh Ghàidhealach Kershader, Isle of Lewis: Islands Book Trust, 2012, dd.74-84.

Leabhar ann am Beurla
Meg Bateman and John Purser, ‘Window to the West: Culture and Environment in the Scottish Gàidhealtachd’,  2020, (pdf, 960td, 206MB)

Ceanglaichean a-mach
 BBC Alba:Làrach nam Bàrd: Meg Bateman
 Tobar an Dualchais: Meg Bateman
 BBC Naidheachdan 2015-12-22: An t-Oll. Meg Bateman
 Òraid le Meg Bateman aig SMO, 2017-09-21  (bhidio: 1:14:12)

Iomraidhean

Bàird Ghàidhlig
Sgrìobhadairean Gàidhlig
Bateman, Meg